EA เซ็นสัญญา “รถยนต์ MG” ร่วมมือพัฒนาเครือข่าย “สถานีชาร์จ” ในไทย
EA เซ็นสัญญา “รถยนต์ MG” ร่วมมือพัฒนาเครือข่าย “สถานีชาร์จ” ในไทย
EA เซ็นสัญญา “รถยนต์ MG” ร่วมมือพัฒนาเครือข่าย “สถานีชาร์จ” ในไทย
22 พ.ค. 2562

นายสมโภชน์ อาหุนัย ประธานเจ้าหน้าที่บริหาร และนายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA และนายจาง ไห่โป กรรมการผู้จัดการ บริษัท เอสเอไอซี มอเตอร์-ซีพี จำกัด และ บริษัท เอ็มจี เซลส์ (ประเทศไทย) จำกัด ร่วมลงนามบันทึกความเข้าใจในการพัฒนา Charging Network ในประเทศไทย ภายในงานสัมมนา “EVolution of Automotive” เมื่อเร็วๆ นี้
ทั้งนี้มีวัตถุประสงค์เพื่อร่วมมือระหว่างกันกับบริษัท พลังงานมหานคร จำกัด หรือ EA Anywhere ซึ่งเป็นบริษัทย่อย ที่ดูแลการติดตั้งสถานีอัดประจุไฟฟ้า ตั้งแต่การบริหารจัดเตรียมเครื่องมืออุปกรณ์ การออกแบบการติดตั้ง ตลอดจนการบำรุงรักษา ให้สามารถรองรับการใช้งานได้กับรถยนต์ MG ผ่านทางเทคโนโลยีใหม่สุดล้ำสมัยด้วย i-Smart function
โดย MG จะส่งเสริมให้ผู้แทนจำหน่ายรถยนต์ MG ติดตั้งอุปกรณ์ เพื่ออำนวยความสะดวกให้ลูกค้าใช้บริการสถานีอัดประจุไฟฟ้าของ EA Anywhere ถือเป็นการผนึกกำลังทุกภาคส่วนอย่างแท้จริง
